ชวนชม ‘รักไร้พรมแดน’ นิทรรศการภาพถ่ายที่ส่งต่อไอเดียการสมรสอย่างเท่าเทียม
ช่างภาพแฟชั่นแถวหน้าของเมืองไทยที่เรามักจะคุ้นเคยกับเขาดี จากการไปปรากฏตัวในรายการ The Face Thailand บ้าง หรือ Drag Race Thailand บ้าง ครั้งนี้ ปุย-สุรชัย แสงสุวรรณ ถือโอกาสนำเสนอนิทรรศการภาพถ่ายของตัวเองในชื่อว่า Love Without Borders: รักไร้พรมแดน ร่วมกับ Queer Riot กลุ่มนักจัดปาร์ตี้เควียร์หัวขบถ โดยภาพที่ออกมานั้นหวือหวามากด้วยเทคนิคบอดี้เพนต์ตัวแบบให้ได้ภาพที่รุ่มรวยความรู้สึก ทั้งยังนำเสนอข้อความและไอเดียอย่างมีพลังLove Without Borders: รักไร้พรมแดน คือนิทรรศการภาพถ่ายที่ว่าด้วยไอเดียของคู่รักเพศเดียวกันในทั่วทุกมุมโลก ซึ่งล้วนได้ใช้ชีวิตรักอย่างเปิดเผยในสังคมที่ยอมรับความเท่าเทียมหรือมีกฎหมายชี้ชัดถึงการมีอยู่ของคู่สมรสเพศเดียวกัน แต่สิ่งที่น่าแปลกใจคือ ถึงแม้ในประเทศเราเองจะมีข่าวบ่อยครั้งถึงเรื่องการแต่งงานของคู่รักเพศเดียวกัน แต่สิ่งที่ไม่มีอยู่จริงคือสิทธิทางสังคมของพวกเขาที่ไม่ได้ถูกรองรับอย่างถูกต้องตามกฎหมายภาพถ่ายในนิทรรศการนี้ถูกถ่ายทอดบทบาทของหญิงสาวโดย Pangina Heals Drag Queen ชื่อดังของเมืองไทย และ Kandy Zyanide ผู้เข้าประกวดรายการ Drag Race Thailand ซีซัน 2 ซึ่งพวกเธอต้องมาร่วมแสดงในภาพถ่ายที่ว่าด้วยเรื่องราวความรักของหญิงสาวสองคนที่ถ่ายทอดออกมาให้คล้ายภาพวาดโดยใช้เทคนิคการเพนต์ร่างกาย เพื่อเรียงร้อยเรื่องราวต่างๆ ออกมาเป็นสมุดภาพที่บันทึกให้เห็นว่า กว่าความรักจะสมหวัง ต้องฝ่าฝันอุปสรรคต่างๆ มากมาย ทั้งจากการยอมรับในครอบครัว การถูกคลุมถุงชน สู่การยอมรับในสังคม ซึ่งสิ่งต่างๆ เหล่านี้เป็นวิถีของการใช้ชีวิตคู่ที่ทุกคู่รักเพศเดียวกันก็ต้องเผชิญไม่ต่างจากคู่รักต่างเพศร่วมชมนิทรรศการนี้เพื่อร่วมเป็นส่วนหนึ่งในการสนับสนุนความกล้าหาญในการแสดงออกทางความรักของพวกเขา โดยนิทรรศการก็เลือกสถานที่จัดได้ดีแสนดีที่ White Rabbit ใกล้ๆ กับสีลม ซอย 2 ตั้งแต่วันนี้ถึงวันที่ 20 กันยายนนี้ ตั้งแต่เวลา 19.00-22.00 น. แวะไปชมแล้วไปเที่ยวซอยต่อก็ยังได้ติดตามภาพถ่ายและผลงานของ ปุย สุรชัย ได้เพิ่มเติมที่ www.facebook.com/photosbysurachai หรือชมภาพจากนิทรรศการเพิ่มเติมได้ที่นี่ภาพ: Love Without Borders Exhibition พิสูจน์อักษร: พรนภัส ชำนาญค้า
ช่างภาพ ปุย-สุรชัย แสงสุวรรณ นำเสนอนิทรรศการภาพถ่ายในชื่อว่า Love Without Borders: รักไร้พรมแดน ร่วมกับ Queer Riot กลุ่มนักจัดปาร์ตี้เควียร์หัวขบถ โดยภาพที่ออกมานั้นหวือหวามากด้วยเทคนิคบอดี้เพนต์ตัวแบบ ให้ได้ภาพที่รุ่มรวยความรู้สึก ทั้งยังนำเสนอข้อความและไอเดียอย่างมีพลัง